HILLSONG TV
Oled sa kunagi märganud, et kui otsustad järgida Jumalat,
koged suuri rünnakuid ja vastasseisu? On see kokkusattumus?
Või lihtsalt märk sellest, et sa polegi mõeldud edu saavutama?
Mina sellesse ei usu. Usun, et kui meie elu saab vaimses mõttes
hoo sisse, siis see justkui tõmbab ligi vastasseisu.
Sellest kõigest räägime tänases
saates ja usun, et see on suureks julgustuseks meile
edasiminekul Jumala tõotustes, mis on meie jaoks.
Liikumise otsene definitsioon tähendab jõudu, mis on vajalik
selle peatamiseks. Mis puudutab meie elusid,
siis on hea küsida endilt, mida oleks vaja, et meid peatada?
Loen 2. Moosese raamatust
loo sellest, kuidas Jumal andis impulsi Vana Testamendi inimestele.
See polnud siis, kui nad olid juba orjusest vabastatud.
Paljud võivad meist teada seda lugu:
"Joosep suri, samuti kõik ta vennad
ja kogu see sugupõlv." Aga seal on veel kirjas:
"Aga Iisraeli lapsed," st Jumala rahvas,
"olid viljakad, nad siginesid ja paljunesid
ning said väga vägevaiks; ja maa oli neid täis."
12. salmis on kirjas: "Aga mida rohkem nad neid rõhusid,
seda rohkem neid sai ja seda laiemale nad levisid;"
20. salmis seisab:"Ja Jumal tegi ämmaemandatele head"
ja me jõuame loo mõtteni nüüd: " rahvas aga suurenes ja nad
said väga arvurikkaks" Mida rohkem neid rõhuti,
seda rohkem neid sai. Mida suurem on vastasseis,
seda suurem on õnnistus. Aga ka vastupidi:
mida suurem on õnnistus, seda suurem ka vastasseis.
Kuid ometi: mida suurem on vastasseis, seda suurem õnnistus.
Pole mingi kokkusattumus, et mõlemaid on võimalik
kogeda samaaegselt. Kui koged elus kõrghetki,
koged ka suurimat vastasseisu. Lugedes 2. Moosese raamatust
Jumala rahva kohta, kõnetab see ka meid väga isiklikult.
Viljakus, kasv, küllus, paljunemine, erakordne vägi ja üleloomulik jõud
ja mõjutused. 8. salmis on kirjas:
"Egiptuses tõusis uus kuningas, " tõusis otses tähenduses
vallutaja, kes polnud valitud, vaid ise tõusnud.
See kuningas otsustas valitseda üle selle, mis polnud tema oma.
Seadis end sinna, kuhu ta ei kuulunud.
Vaadates neid sõnu, mis kirjeldavad meie vastasseisu,
siis see ei seisne kunagi inimestes.
Usklikena, kes armastavad Jumalat, meie vastasseis ei olene
kunagi inimestest! Kõik taandub vaimsele rünnakule.
Kõiges, mida sa endas kannad, kui see saab maad juurde,
siis oled liikumises, kus Jumala kuningriik laieneb.
See on otsene oht saatanale. Kui see on oht hingevaenlasele,
siis sa ei pea kunagi üllatuma, et ta üritab sulle tekitada
igasugust vastasseisu. Mida rohkem neid rõhuti.
seda rohkem neid sai. Mida rohkem õnnistusi koged,
seda suuremat vastasseisu ka koged.
Kuid ometi, mida suurem on vastasseis, seda rohkem
on õnnistusi üle selle. See isetõusnud kuningas,
kes võttis midagi, mis ei kuulunud talle ning asus
kohale, mis polnud mõeldud talle; lugu sellest jätkub 9. salmis:
"ja see ütles oma rahvale: "Vaata, Iisraeli laste rahvast on
rohkem ja nad on meist vägevamad. Olgem seepärast nende vastu kavalad
et nad ei saaks paljuneda. Sest kui peaks tulema sõda,
siis nad liituvad nendega, kes meid vihkavad,
ja nad sõdivad meie vastu ning lähevad maalt ära."
See, mis seal kirjas on, kõnetab ka meid tänasel päeval.
12. salmis kirjeldatakse olukorda, kus ta tundis ohtu.
Tegelikult ei puudutanud asi Jumala rahvast, vaid teda ennast.
Kui sa mõistad, et vahel rünnaku all olles koged vastasseisu
ja see, millega tegeled, see muudab ning toob Jumala riiki maa peale,
siis tuleta meelde, et asi ei keerle vaid sinu ümber.
Me kõik võime teha vigu. Meil võib puudus olla tarkusest
ning võime arvata seda, et lõikame seda, mida külvame.
Ometi kui räägime siin sellest faktist, et su elu liigub mingis
suunas, mis on unistus, mille Jumal pani sinu vaimu sisse.
Kui räägime sellest, et see unistus täituks, siis see tähendab
uskumatult suurt liikumist sinu elus.
Uskuge mind, see tõesti tõmbab ligi vaimset vastasseisu.
Pole vahet, millisel kujul see tuleb.
Võid kogeda, et kõik sujus hästi, järsku aga tundub kõik teisiti.
Kuid tuleb meeles pidada, et asi ei tiirle ainult sinu ümber.
Tegu on projektsiooniga, kui inimesed teevad seda üksteisele.
Vahel sa nagu poogid inimesele külge seda, mis tuleb
sinust enese seest. Kui mõistame, et kõik ei
tiirle ümber meie, siis sa ei lase julgusel kaduda,
ära varastada su usku ja usus käimist.
Jumal mõtleb oma tõotusi tõsiselt,
Ta armastab meist igaühte. Parim on veel ees.
Kõigest sellest liikumisest ja impulsist rääkides pean silmas,
et Jumal on Jumal ja mis puutub neisse, kes Teda teenisid,
mitte, et nad poleks silmitsi seisnud rünnakutega ja kogenud
vastasseisu ja olnud olukordades, kus oli hädaoht.
Aga vaadakem ometi Jumala armule ja ustavusele.
Pean silmas Vana Testamendi aegseid inimesi. Meie oleme Uue
Testamendi rahvas ja uue lepingu, suure lootuse ning paremate
lootuste rahvas. Jeesuse nimel!
Võime nende asjadega silmitsi seista läbi väe,
mis on Jeesuse Kristuse ristis. See on tõsi, nii et ärgem siis
rahuldugem vähemaga, kui see, mis on Jumala tahe ja
tõotused meie jaoks. Viljakus, kasv, küllus, paljunemine,
üleloomulik jõud, Jumala poolt antud vägi ja mõju.
Kas sa võtad selle vaimus vastu?
Kirjakoht läheb edasi, rääkides sellest Egiptuse uuest kuningast,
vaaraost. "Siis nad panid nende üle
teoorjusele sundijaid, et need rõhuksid neid raske teoga."
"Olgem seepärast nende vastu kavalad,"
Kui me elame jumalikus tarkuses, siis see tarkus ehitab üles.
Kõige hullem, mida ette võtta võid, on see, et kui see unistus,
mis on sinu sees, kui see on rünnaku all ja sa hakkad
vastu võitlema sama inimliku tarkusega, või omades targutavat
meelestatust vaimse sõjavõitluse asemel, siis pole see tark tegu.
Võime väga kergesti seada end olukorda, kus proovime
võidelda lihalikult või mõistuslikult.
Kohe, kui nii teeme, unustame selle, mis tegelikult toob
üleloomuliku liikumise püha impulsi meie ellu.
Ärgem siis talitagem valesti. "Siis nad panid nende üle
teoorjusele sundijaid, et need rõhuksid neid raske teoga;
vaaraole ehitati varaaitade linnu - Pitomit ja Raamsest."
Aga mida rohkem nad neid rõhusid, seda rohkem neid sai ja
seda laiemale nad levisid;
ja Iisraeli laste ees hakati hirmu tundma.
Ja egiptlased panid väevõimuga Iisraeli lapsed töötama.
Nad tegid nende elu kibedaks raske orjatööga savist
telliskivide kallal ning kõiksugu orjusega põllul, kõiksugu tööga,
mida nad väevõimuga sundisid neid tegema."
Kogeti vastasseisu ja seda, et neid vaevati.
Nende sõnade tähendus on sundima, ülevalt alla vaatama
ja rusuma. Selles on omamoodi üleolek.
Kas oled vahel kogenud seda, et kui astud Jumala tahtesse,
siis võid kogeda inimeste poolt
ka üleolekut ja põlgust. See võib olla põhjustatud su usust
Jumalasse, või väljendab see inimeste intellektuaalset üleolekut.
Ükskõik, millist vastasseisu kogeme, pole see inimestest, vaid see on
vaimne vastasseis. Kui mõistad, mis tegelikult selle
taga on ja tabad ära, et kõige selle eesmärk
on vähendada su kindlust ja panna sind kahtlema Jumalas.
"Need rõhusid neid raske teoga." Kiri jätkub:
"Nad tegid nende elu kibedaks." Selle otsene tähendus on see,
et nad tõid nende ellu muret ja valu.
Ma ei tea, mis toob täna sinule kurbust ja nukrust, aga ma tean,
et mul on usk südames, et ükskõik milline vägi püüab su vastu seista,
siis see vägi ei taandu. Paljudel siin võib olla tunne, et
see liikumine on kadunud nende elust. Aga ma palvetan, et kõik, mis
püüab tuua valu su ellu ja peatada Jumala tahet su elu jaoks,
siis Jeesuse nimel, see liikumine saab taas hoo sisse sinu
elus juba sel nädalal! Selline püha impulss
tuleb sinu ellu, su maailma!
Viljakus, kasv, külluslikkus, paljunemine, üleloomulik jõud
ja vägi, Jeesuse nimel!
See on kõik Jumala tahe su elu jaoks.
Piiblis on kirjas, et nad tegid nende elu kibedaks.
Nad panid neid tegema rasket tööd eesmärgida neid murda ja kahjustada.
Mida oleks vaja, et sind murda? Seda hoogu ja liikumist meie elus
saab mõõta jõuga, mida läheb tarvis, et seda peatada.
Kui palju on tarvis selleks, et sind peatada?
Mis on löönud mõra sinu sees olevatesse unistustesse,
mis on Jumala tahe su elu jaoks? Lõppkokkuvõttes, kuhu selle
looga tahan jõuda sellest vaaraost, isehakanud
kuningast, kes oli nii meeleheitel, et proovis seda rahvust täielikult
hävitada? 16. salmis on kirjas:
"Kui te heebrea naisi aitate sünnitamisel
ja näete sugutunnuseist, et on poeglaps,
siis surmake see, aga tütarlaps võib jääda elama!"
See oli üsna meeleheitlik samm. 17. salmis seisab:
"Aga ämmaemandad kartsid Jumalat ega teinud nõnda,
nagu Egiptuse kuningas neid käskis, vaid jätsid poeglapsed elama.
Siis Egiptuse kuningas kutsus ämmaemandad ja ütles neile:
"Mispärast teete nõnda ja jätate poeglapsed elama?"
Ja ämmaemandad vastasid vaaraole: "Sellepärast et heebrealaste naised
pole nagu egiptlaste naised, vaid nad on tublimad:
enne kui ämmaemand jõuab nende juurde, on nad sünnitanud."
Siin ja seal on beebid, kõikjal on beebid.
Mu tütar ja pojanaine saavad lähinädalatel järelkasvu.
Usun, et ka nemad igatseksid, et sünnitus kergelt mööduks.
Palvetame, et neis riikides, kus oleme ning need kohad,
kuhu oleme välja läkitatud, oleks selline õnnistus meie üle,
et raske oleks sammu pidada. Jumala õnnistused oleks nii võimsad.
Kiri jätkub 20. salmiga: Ja Jumal tegi ämmaemandatele head;
rahvas aga suurenes ja nad said väga arvurikkaks"
Ma isiklikult võin tunnistada, kui ustav on Jumal,
nagu ka paljud teist seda teha võivad.
Vaadates enda ja oma abikaasa Bobbie elule, võin öelda,
et oleme kogenud erinevaid aegu. Kui ma vaatan neile kordadele,
kui oleme pidanud usus välja astuma ja usaldama Jumalat, siis
tean, et mida suurem on olnud õnnistus, seda suurem on
olnud väljakutse. Ka siis, kui me alles kolisime
Austraaliasse, oli mul oma väike äri. Paljudele teist, kes Sidneyt
hästi teavad, on teile tuttav Oxfordi tänav, kus on palju
väikseid kauplusi. Minu osa oli paljude nende
kaupluste aknaid puhastada. Mul olid 1-dollarilised ja
2-dollarilised aknad. Parim aken, mida pesta, oli
Bondi ristmiku aken - see oli autopoe aken, mille eest sain
5 dollarit. Siis, kui mina olin 25 a vana ja
Bobbie 22, siis me teadsime, et Jumal on meid kutsunud
ja meie osa oli usus välja astuda. See põles me südametes.
Olin eelnevalt lõpetanud piiblikooli ja tundsin südames
aega õpitut teostada. Teenisime ühes meie linnakus.
Olime eelnevalt kaasa teeninud kirikutöös, mida mu vanemad
juhtisid. Mul oli aeg välja astuda
ja jutlustamas käima hakata. Mul oli üks vana auto -
Holden V8. See auto polnud uus, aga ma armastasin seda.
Me olime just esimesed liigutused teinud ning jõudnud 100 m
kodust eemale oma uues kutsumises ja ma
sõitsin mõttes olles ühele jaapani autole sisse.
Minu autole ei juhtunud midagi, aga see jaapani auto oli nagu
lõõtspilli lõõts, täiesti kortsus. Ja sel hetkel, kui olime
otsustanud välja astuda, et kindlustusfirmale helistada,
siis tuli välja, et just päev enne oli meie auto kindlustus lõppenud.
Imepärane on see, et see
kindlustusfirma, kellel polnud mingit alust seda autot kinni
maksta, ometi tegi seda. Üks asi, mida ma tean,
on see, et see pole siin riigis kindlasti tavapärane nähtus.
Kuid see on nii reaalne: astud välja ja koged ootamatust.
Jõudes Wagawaga'sse oli imeline võimalus jutlustada
seal kirikus. Kuid teate, mis juhtus?
Samal ajal, kui ma jutlustasin, ühed väikesed lapsed värvisid
ära mu auto. Nad ei piirdunud üksnes plekiga,
vaid värvisid ära ka akna, kummid ja kõik muud pinnad.
Kui ma kirikust välja tulin, siis nägin, et see värv oli
päris kohutav. Tagantjärele võib selle üle
naerda, kuid sel hetkel oli see minu jaoks tõsine asi.
Tihti, kui astume välja, kogeme vastasseise ning see pole
kokkusattumus. Ja kui sa tõesti mõistad ära
selle, et Jumala tahtes liikumisega kaasneb ka vastassseis,
siis otsusta ära, et sa elad nende tõotuste järgi,
mis on kõikvõimsal Jumalal sinu elu jaoks!
Usu üleloomulikku juhtimist ja liikumist oma elu jaoks.
Usun, et juba sel nädalal annab Jumal sulle äratundmise
Jeesuse nimel! Need, kes teist on ära kaotanud
usalduse ja liikumise oma finantsides, abielus, kodus,
teenistuses, kirikus, äris, karjääris, siis viljakus, kasv,
külluslikkus, paljunemine, üleloomulik jõud ja Jumala
poolt antud vägi ja mõju saab ilmsiks.
Ma armastan 2. Moosese raamatut. See on teine raamat
Vanas Testamendis. Põhjus on selles, et see on
väga julgustav, kuidas seal räägitakse Jumala rahvast.
Olles ükskõik missuguses olukorras, neid sai ikka rohkem ja
nad kasvasid. Tõsiasi on see, et nad seisid
silmitsi väga suure vastasseisu ja raskete oludega.
Nende vastas oli vaarao, kes oli täielikult Jumala poolt
antud potensiaali vastu. Ta läks isegi nii kaugele, et oli
valmis tapma väikseid lapsi, et poleks järeltulijaid Jumala rahvale.
Reaalsus on see, et mida rohkem neid taga kiusati, seda
rohkem neid sai. Kas pole võimas?
Ka meie kogeme teatud aegadel vastasseisu oma eludes.
See võib olla füüsiline, aga see võib olla kaudne.
Ükskõik, mis see ka on, kuid kui su elus on juhtimine,
siis ei saa olla nii, et pole vastasseisu.
Oleks lihtne, kui ei peaks kogema vastasseisu.
Kuid see pole elus nii. Võin garanteerida seda, et
kui lähed ülesmäge, on alati miski või keegi, kes
sind püüab alla tirida. Aga pane oma lootus Jumalale.
Koge seda, kuidas Jumal näeb kõigest läbi.
Mõista seda, et kui koged vastasseisu, siis Jumal
võib pöörata selle täielikult ümber, täitmaks oma eesmärke.
Kui koged praegu vastasseisu, siis pigem näe seda, mille
vastu see on ning ära lase ennast heidutada.
Ära tõmbu tagasi ega anna alla, vaid mine edasi.
Jumal tahab sind õnnistada ja läbi viia.
Tundus, nagu mu elu pudeneks miljoniks killuks.
Selleks ajaks, kui ma olin 12-aastane, oli mu vanemate ja
kasuvanemate vahel olnud 13 abielu. Seetõttu oli mu pilt
inimsuhetest väga ebaterve. Kui olin 29 a vana,
olin ma ise olnud abielus ja lahutanud juba 2 korda.
6 kuud hiljem olin kaotanud oma töö ja arvan, et see oli see koht,
kus olin täielikult põhja langenud. Olenemata sellest, et mul oli
toetav perekond ja sõbrad, ei teadnud keegi, mis
minu sees toimus. Suureks ilmutuseks oli mulle
kogeda seda, et oli keegi, kes oli kõike pealt näinud
ja kaasa elanud - Jeesus. See andis mulle jõudu, mida vajasin,
et proovida edasi minna.
Kui Jumal, keda me teenime,
poleks teise võimaluse Jumal, siis see jätkuv kahju,
mida enesele tegin, oleks olnud minu jaoks laastav.
Lõppkokkuvõttes poleks ma olnud võimeline edasi elama sel
viisil, nagu olin seni elanud.
Me oleme nii õnnistatud,
et meil on selline andestav ja mõistev Jumal.
Ilma sellise Jumalata poleks ma täna siin.
On imeline elada oma elu usklikuna.
Elu ise proovib usku meis kõigutada.
Sealhulgas kogemused inimestega. Inimeste kogemus võib
piirduda religioosse kasvatusega ning sellest võib jääda mulje,
et selline ongi kristlus. Me võime vaadata erinevaid
religioone maailmas ning meil võib tekkida usu suhtes küünilisus.
Ometi on usk Jumalasse fundamentaalne alus
elamaks oma elu Jumala poolt antud eesmärgis ja lootuses.
Igaüks meist elab omamoodi, toetudes erinevatele
põhimõtetele. Inimesel, kellel puudub usk
Jumalasse, on maailmalik maailmanägemus.
Kuid kui paned elu keskmesse Jumala, kes muudab inimeste elusid,
on see alustala, mis ei kõigu ealeski.
Jumal väga õnnistagu teid! Kohtumiseni!
Enne maailma rajamist sul oli plaan minu jaoks
Enne kui mu süda uskus Sa tulid ja päästsid mind
Nüüd olen leitud armastuses Pole muud kohta kuhu joosta
Oh Jumal Pole otsa ega äärt Su armastusel
Sa jääd meiega ja pole midagi
selles maailmas mis viiks Sind meist eemale
Sa jääd meiega Sa oled meiega
Enne kui ma hüüan tean et Sa vastad mulle
Sa teed tee sinna kuhu me ei suuda ette kujutada
Mis suudaks meid lahutada armastusest
mis Sina oled meile andnud
Ma panen oma lootuse Sinule Pole otsa ega äärt Sinu armastusel
Sa oled meiega ja pole siin maailmas midagi
mis suudaks Sind meist lahutada
Sa oled meiega
Sa valitsed meie südameis Sa valitsed üle kõige
Oled kõrgeks tõstetud Sa valitsed meie südameis
ja üle kõige Saagu Su nimi kõrgeks tõstetud
nii meie südameis kui üle kõige
Su armastusel pole piire
Terve maailm otsib õiglust. Tahetakse olla õiged
Jumala ees. See on võimalik, kui võtad
vastu armu ja õigluse Jeesuses.
Sa võib-olla ei mõista,
kui ohtlik sa oled. Kui sinu üle on Jumala
ligiolu, siis midagi kiirgab sinust välja.
Sinust voolab välja valgus ja see pimestab hingevaenlast.
Jumal on loonud terve universumi.
Kuskil seal hulgas on tibatilluke Maa ja tibatilluke sina.
Jumal ise on puhunud sinusse elu vaimu.
Tõlge: Triin Pöör